Suid-Afrika gekant teen militêre optrede teen Sirië – ZumaPres. Jacob Zuma President Jacob Zuma het vandag, ná sy gesprek met President Manuel Pinto da Costa van Sao Tome en Principe, enige sprake van militêre optrede teen Sirië veroordeel. Volgens Zuma sal militêre optrede nie tot ’n volhoubare oplossing bydra nie. “Die partye wat by die konflik in Sirië betrokke is, moet eerder gevra word om aan ’n omvattende dialoogproses deel te neem om die konflik op te los en moet afsien van enige gewelddadige optrede.” Intussen staal Turkye hom teen ŉ moontlike chemiese aanval van Sirië en maak kos en gasmaskers bymekaar. Turkye steun Sirië se opposisie en rebelle en het reeds gesê hy sal deelneem aan enige internasionale koalisie wat teen die Siriese regering wil optree. Lees ook: Turkye gereed vir moontlike chemiese aanval